Har bir inson yoshligida qilishi kerak bo‘lgan 10 ta ish

Inson umri abadiy emas. 20 yoshda hali butun hayot oldindadek tuyuladi. Biroq ko‘z ochib yumguncha qirqni urib qo‘yganingizni sezmay qolasiz. 20 yoshda qilish oson bo‘lgan ishlarning yarmini ham endi qila olmaysiz. Shuning uchun ayrim ishlarni orqaga tashlamaslik kerak.

Buni hech kim sizning o‘rningizga qilmaydi. Yoshlik istaklarni amalga oshirish uchun eng qulay fursat. Keyin sizning ishingiz shu qadar ko‘payadiki, bunga vaqt yetmaydi.
Ko‘proq sayr qiling. Vaqtingiz borida yaxshi asarlar o‘qing. Do‘stlaringiz bilan qandaydir maqsadda emas, shunchaki suhbatlashing. Hozir sizga tabiiy holdek tuyulayotgan davrning qadriga yeting, keyin bu damlarni orziqib eslab yurasiz.
Tog‘da tong otishini qarshi oling, okeanlarni ko‘ring, chang‘ida uching. Tabiat go‘zalligini va Yerning haqiqiy o‘lchamini his eting.
Har bir inson o‘ziga xos, u o‘ziga yarasha kamchiliklar va kuchli jihatlarga ega. Qancha erta shu haqiqatni anglasangiz, hayotingiz shuncha yengil kechadi. O‘zingiz bilan faxrlaning va aslingiz kabi ko‘rinishdan uyalmang!
Bu haqiqatan ham foydali. Yoshlar sog‘lom bo‘ladi, shuning uchun jismoniy mashqlar qilishga hojat yo‘q, deb o‘ylaydi. Ammo bu noto‘g‘ri. Yoshingiz o‘tib, qomatingiz va salomatligingizda muammolar paydo bo‘lsa, ularni bartaraf etish qiyin bo‘ladi. Vaqtni yo‘qotmang, sport bilan shug‘ullanishni hozirdan boshlang.
Yoshlikning alomatlaridan biri boshqalarning siz haqingizdagi fikrlarini yurakka yaqin olish. Vaqt o‘tgan sari buning noto‘g‘ri ekanligini tushunasiz, lekin buni ertaroq boshlash zarar qilmaydi.
Yoshlar hayotga pozitiv qaraydi, biroq yosh o‘tgan sari ushbu xususiyat yo‘qolib boradi. Bu xususiyatni yo‘qotmaslikka intiling. Sizning muvaffaqiyatingiz hayotga qanday qarashingiz bilan bog‘liq. Optimist bo‘ling!
Yoshligimizda odamlar bilan tez til topishamiz va kerak bo‘lsa, tez “xayrlashamiz”. Yosh o‘tgan sari bu ishlar qiyinlashib boradi. Shuning uchun, sizga salbiy ta’sir ko‘rsatuvchi tanishlaringiz bilan qancha erta “xayrlashsangiz”, shuncha yaxshi.
Ko‘pchilikda sayohat imkoni paydo bo‘lsa, keyinga qoldiradi. “O‘zimni tiklab olsam, sayohat qilaveraman”, — deb o‘ylaydi. Lekin keyin oila qurasiz, farzandli bo‘lasiz, hayot tashvishlaridan ortib, sayohatga chiqa olmasligingiz mumkin.
Yana bir chet tilini o‘rganish o‘zingiz uchun yangi bir olamni kashf qilishdek gap. Chet tili sizga yangi imkoniyatlarni taqdim etadi, dunyoqarashingizni kengaytiradi. Shuning uchun vaqtni qo‘ldan boy bermang, til o‘rganishga kirishing!
 O‘zingizni aldashni bas qiling! Karantinda shug‘ullanish uchun 10 ta motivatsion tavsiya